
ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Κανονισμός ρύθμισης μέτρων για την πρόληψη και 
αντιμετώπιση πυρκαγιών σε δασικές και αγροτικές 

εκτάσεις. 1 

Κωδικοποίηση και Προσαρμογή της συστατικής πρά¬ 
ξης της αμιγούς δημοτικής επιχείρησης με την 
επωνυμία «ΔΗΜΟΣ ΑΘΗΝΑΙΩΝ -Επιχείρηση Δια¬ 
φήμισης, Ενημέρωσης, Προβολής και Ποιοτικού 
Ελέγχου» στις διατάξεις του Π.Δ. 410/95 (Δ.Κ.Κ.). 2 
Αύξηση αριθμού ημερών μετακίνησης εκτός έδρας, 
καθ’ υπέρβαση του ανωτάτου ορίου, μηχανικών 


του ΥΠΕΧΩΔΕ και γεωτεχνικών υπαλλήλων υπηρε- 
τούντων στις Νομαρχιακές Αυτοδιοικήσεις Άρτας - 

Θεσπρωτίας - Ιωαννίνων - Πρέβεζας. 3 

Τροποποίηση Οργανισμού Εσωτερικής Υπηρεσίας 

(Ο.Ε.Υ.) του Δήμου Αγιάς. 4 

Τροποποίηση της 2381/27.2.1990 απόφασης Νομάρ¬ 
χη Κέρκυρας «Περί σύστασης Διακοινοτικής Επι¬ 
χείρησης Ιχθυοκαλλιέργειας Λίμνης Κορισσίων Ν. 

Κέρκυρας». 5 

Χορήγηση άδειας ίδρυσης και λειτουργίας Ερασιτε¬ 
χνικής Σχολής Χορού στην Πανουσοπούλου Αικα¬ 
τερίνη - Κορέλλη Ελένη Ο.Ε. 6 

Χορήγηση άδειας ίδρυσης και λειτουργίας Ερασιτε¬ 
χνικής Σχολής Χορού στη Βενιέρη Αντωνία. 7 

Τροποποίηση του Κανονισμού Διεξαγωγής Επαγγελ¬ 
ματικών Εξετάσεων των Μελών του Σώματος Ορ¬ 
κωτών Ελεγκτών Λογιστών. 8 


ΑΠΟΦΑΣΕΙΣ 

(ΐ) 

Κανονισμός ρύθμισης μέτρων για την πρόληψη και αντιμε¬ 
τώπιση πυρκαγιών σε δασικές και αγροτικές εκτάσεις. 

ΟΙ ΥΠΟΥΡΓΟΙ ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΓΕΩΡΓΙΑΣ - ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις: 

α.-Τηςπαράγρ. 2του άρθρου 5του Ν. 2612/1998 «Ανά¬ 
θεση της δασοπυρόσβεσης στο Πυροσβεστικό Σώμα και 
άλλες διατάξεις» (Α' 112). 


β.- Του άρθρου 29του Ν. 1558/1985 «Κυβέρνηση και Κυ¬ 
βερνητικά όργανα» (ΑΊ37), το οποίο προστέθηκε με το 
άρθρο 27 του Ν.2081/1992 (Α'154) και αντικαταστάθηκε 
με το άρθρο 1 παράγρ. 2 του Ν. 2649/1997 (Α'38). 

γ.- Του Ν. 998/1979 «Περί προστασίας των δασών και 
των δασικών εν γένει εκτάσεων της χώρας» όπως τροπο¬ 
ποιήθηκε, συμπληρώθηκε και ισχύει (Α' 289). 

δ.- Του Ν. 1845/1989 «Δασοπροστασία και άλλες διατά¬ 
ξεις» (Α’ 102). 

ε.-Του Ν.Δ. 3030/1954 «Περί αγροφυλακής» (Α'244). 
στ.- Του Ν. 616/1977 «Περί εκδόσεως Πυροσβεστικών 
Διατάξεων» (Α' 166). 

ζ.- Του Π .Δ. 575/1980 «Περί κηρύξεως ιδιαιτέρως ευαί¬ 
σθητων εις πυρκαγιάς περιοχών δασών και δασικών εκτά¬ 
σεων ως επικινδύνων» (Α' 157) 
η.-Της 12030 Φ. 109.1/10.5.1999 Κ.Υ.Α. (Β'713) «Ρύθμι¬ 
ση θεμάτων συνεργασίας του Πυρ/κού Σώματος με τους 
άλλους εμπλεκόμενους Φορείς στην πρόληψη και κατα¬ 
στολή των δασικών πυρκαγιών». 

θ.- Την υπ’ αριθμ. 353001/13.4.2000 (ΦΕΚ Β' 566) από¬ 
φαση του Πρωθυπουργού για ανάθεση αρμοδιοτήτων 
στους Υφυπουργούς Γεωργίας. 

2. Το γεγονός ότι από τις διατάξεις του παρόντος Κανο¬ 
νισμού δεν προκαλείται δαπάνη σε βάρος του κρατικού 
προϋπολογισμού. 

3. Τις σχετικές έγγραφες προτάσεις των αρμοδίων Υπη¬ 
ρεσιών. 

4. Την ανάγκη καθορισμού μέτρων με σκοπό την πρόλη¬ 
ψη και αντιμετώπιση πυρκαγιών σε δασικές και αγροτικές 
εκτάσεις, αποφασίζουμε: 

Εγκρίνουμε την Πυροσβεστική Διάταξη 9/2000 του Αρ¬ 
χηγού Πυροσβεστικού Σώματος, που έχει ως εξής: 

ΠΥΡΟΣΒΕΣΤΙΚΗ ΔΙΑΤΑΞΗ υπ’ αριθμ. 9 
Άρθρο 1 

Πεδίο εφαρμογής 

1. Εκτάσεις στις οποίες έχουν εφαρμογή οι διατάξεις 
του παρόντος κανονισμού είναι: 

α) Τα δάση και οι δασικές εκτάσεις, όπως αυτές ορίζο¬ 
νται και περιγράφονται στις παραγρ. 1,2,3,4 και 5 του άρ¬ 
θρου 3 του Ν.998/1979. 

β) Οι χορτολιβαδικές εκτάσεις, καθώς και οι βραχώδεις 
και πετρώδεις εκτάσεις, που βρίσκονται σε πεδινά εδάφη, 
σε ανώμαλα εδάφη και σε λόφους, όπως αυτές καθορίζο¬ 
νται στο άρθρο 3 του Ν.998/1979 και 

γ) Οι αγροτικές εκτάσεις, όπως αυτές περιγράφονται 
στο άρθρο 2του Ν.Δ. 3030/1954. 

2. Οι διατάξεις του παρόντος κανονισμού δεν έχουν 
εφαρμογή στις παρακάτω περιοχές : 

α.- Στις περιοχές που υπάρχουν εγκεκριμένα σχέδια πό- 
λεως ή καταλαμβάνονται από οικισμούς, που προϋπήρ- 
χαντου έτους 1923 ή πρόκειται περί οικοδομήσιμων εκτά¬ 
σεων των οικιστικών περιοχών. 

β.- Στις αλυκές 

γ.- Στους αρχαιολογικούς χώρους και 

δ.- Στα λατομεία και ορυχεία 

Άρθρο 2 

Γ ενικές απαγορεύσεις 

Στις περιοχές της παραγράφου 1 του προηγούμενου 
άρθρου απαγορεύεται, με την επιφύλαξη των ρυθμίσεων 
των επόμενων άρθρων: 

1. Να ανάβεται και να διατηρείται για οποιοδήποτε σκο¬ 
πό φωτιά στην ύπαιθρο. 

2. Να ανάβεται και να διατηρείται για οποιοδήποτε σκο¬ 
πό φωτιά εντός κατοικιών, ξενοδοχείων, εργαστηρίων, 
Καλυβιών, ποιμνιοστασίων, σκηνών, αυλών ή περιφραγ¬ 
μένων ακάλυπτων χώρων, που βρίσκονται εντός δασών 
και δασικών εκτάσεων και μέχρις απόσταση 300 μέτρων. 

3. Να τοποθετούνται, φυλάσσονται ή εγκαταλείπονται 
εύφλεκτες ύλες ή άχρηστα είδη ή απορρίμματα εντός των 
δασών ή δασικών εκτάσεων και μέχρις αποστάσεως 300 
μέτρων από αυτές. 

4. Η δημιουργία χώρων απόρριψης και η καύση απορ¬ 
ριμμάτων εντός των δασών ή δασικών εκτάσεων και μέ- 
χρις αποστάσεως 500 μέτρων από αυτές. 

5. Η εντός δασών και δασικών εκτάσεων και μέχρις απο¬ 
στάσεως 100 μέτρων από αυτές καύση ανθρακοκαμίνων, 
όπως και η εγκατάσταση εργαστηρίου ή τεχνικού συ¬ 
γκροτήματος που λειτουργεί με καύσιμη ύλη. 

6. Η εντός δασών και δασικών εκτάσεων Θήρα με όπλα, 
που έχουν βύσμα από ύλη, από την οποία μπορεί να μετα¬ 
δοθεί φωτιά. 

7. Το κάπνισμα μελισσών. 

8. Η καύση αγρών ή αγροτικών και χορτολιβαδικών 
εκτάσεων. 

9. Η απόρριψη αναμμένων τσιγάρων - σπίρτων και άλ¬ 
λων υλών. 

Άρθρο 3 

Ειδικές ρυθμίσεις - διατάξεις 

1. Οι Διοικητές των Περιφερειακών Διοικήσεων Πυρο¬ 
σβεστικών Υπηρεσιών, εκδίδουν μέχρι τέλους Μαρτίου κά¬ 
θε έτους, ύστερα από έγγραφη εισήγηση των αρμοδίων 
κατά τόπον Πυροσβεστικών Υπηρεσιών, διατάξεις, οι οποί¬ 
ες εγκρίνονται από το Γενικό Γραμματέατης οικείας Περι¬ 
φέρειας και ρυθμίζουντα χρονικά όρια για τη χρήση πυράς 
στις περιοχές που έχει εφαρμογή ο παρών κανονισμός. 

2. Κατ’ εξαίρεση των οριζομένων στο προηγούμενο άρ¬ 
θρο επιτρέπονται ενέργειες και εργασίες που απαιτούντη 
χρήση φωτιάς στην ύπαιθρο μόνο κάτω από τους όρους 
και τις προϋποθέσεις που περιγράφονται στα άρθρα 4 
έως και 11 του παρόντος. 

Άρθρο 4 

Δραστηριότητες χωρίς άδεια της 
Πυροσβεστικής Υπηρεσίας 

1. Επιτρέπεται από 1ης Νοεμβρίου μέχρι και 30 Απριλί¬ 


ου του επομένου έτους, το άναμμα φωτιάς στην ύπαιθρο 
χωρίς την έκδοση άδειας από την Πυροσβεστική Υπηρε¬ 
σία, για την εκτέλεση γεωργικών ή άλλων εργασιών πε¬ 
ριορισμένης έκτασης, για τις οποίες δεν προκύπτουν για 
το παραπάνω χρονικό διάστημα διαφορετικά μέτρα από 
την παρούσα ή άλλη διάταξη, εφόσον ληφθούν από τον 
ενεργούντα την καύση όλα τα απαραίτητα κατά περίπτω¬ 
ση μέτρα για την αποφυγή εκδήλωσης πυρκαγιάς. 

2. Επιτρέπεται από 1η Νοεμβρίου μέχρι 30 Απριλίου του 
επομένου έτους, το άναμμα και η διατήρηση φωτιάς για 
λόγους εστίασης ή κατασκήνωσης στην ύπαιθρο εντός 
δασών και δασικών εκτάσεων, εφόσον λαμβάνονται τα 
παρακάτω μέτρα: 

α.- Γίνεται πλήρης αφαίρεση της παρεδάφιας βλάστη¬ 
σης σε ακτίνα 2 τουλάχιστον μέτρων από την εστία. 

β.- Τηρείται η ελάχιστη απόσταση της εστίας από πα¬ 
ρακείμενη δενδρώδη ή θαμνώδη βλάστηση που είναι του¬ 
λάχιστον 10 μέτρα και εξασφαλίζεται με τοποθέτηση πε¬ 
ριμετρικά της εστίας της φωτιάς κατάλληλου μεγέθους 
λίθων. 

γ.- Υπάρχει ικανή ποσότητα νερού για την αντιμετώπιση 
της φωτιάς, σε περίπτωση που αυτή ξεφύγει από τον 
έλεγχο. 

δ.- Σε περίπτωση απομάκρυνσης των ατόμων που άνα¬ 
ψαν φωτιά, υποχρεούνται στην πλήρη κατάσβεσή της ή 
στο σκέπασμά της με ποσότητα χώματος. 

3. Επιτρέπεται για το χρονικό διάστημα από 1ης Μαρτί¬ 
ου μέχρι και 31 Οκτωβρίου κάθε έτους, το άναμμα φωτιάς 
για λόγους εστίασης μόνον εντός οργανωμένων για το 
σκοπό αυτό χώρων, όπως κάμπινγκ και εφόσον λαμβάνο- 
νταιτα μέτρα της προηγούμενης παραγράφου. 

4. Κατ’ εξαίρεση των απαγορεύσεων της παραγράφου 
2 του άρθρου 2 του παρόντος κανονισμού επιτρέπεται το 
άναμμα φωτιάς καθ’ όλη τη διάρκεια του έτους στα οικο¬ 
δομήματα και τους χώρους που περιγράφονται σε αυτό, 
εφόσον λαμβάνονται από τους ιδιοκτήτες ή εκμεταλλευ¬ 
τές τα παρακάτω μέτρα: 

α.- Τοποθετείται στους καπνοδόχους κατάλληλη συ¬ 
σκευή για την πρόληψη της εκτίναξης σπινθήρων. 

β.- Καθαρίζονται οι καπνοδόχοι από την αιθάλη. 

γ.- Σβήνεται η φωτιά μετά το τέλος της χρήσης. 

δ.- Υπάρχει παροχή ή ικανή ποσότητα νερού ή άλλων 
φορητών μέσων για την αποτελεσματική καταστολή της, 
εάν αυτό απαιτηθεί. 

ε.- Καθαρίζεται ο χώρος από την παρεδάφια βλάστηση, 
σε ικανή απόσταση από την εστία της φωτιάς. 

Άρθρο 5 

Καύση σιτοκαλαμιάς και άλλων γεωργικών 
υπολειμμάτων 

1. Για τους μήνες Μάιο μέχρι και Οκτώβριο κάθε έτους, 
επιτρέπεται, ύστερα από άδεια, ατομική ή ομαδική, που 
εκδίδεται από την αρμόδια Πυροσβεστική Υπηρεσία, η 
καύση αγροτικών εκτάσεων κατά τις πρωινές ώρες και μέ¬ 
χρι τη 12η μεσημβρινή, όταν ο δείκτης επικινδυνότητας, 
που εκδίδεται, σύμφωνα με την παράγρ. 6 του άρθρου 3 
της ΚΥΑ12030 Φ. 109.1/1999 από το Πυροσβεστικό Σώμα, 
είναι για την περιοχή καύσης 1 (χαμηλή) ή 2 (μέση) και 
εφόσον λαμβάνονται σωρρευτικά τα ακόλουθα μέτρα και 
υποχρεώσεις: 

α.- Δημιουργηθεί ψιλή ζώνη με άροση ή προωθητήρα 
πλάτους τουλάχιστον 10 μέτρων γύρω από την υπό καύ¬ 
ση περιοχή, όταν αυτή απέχει λιγότερο από 300 μέτρα 

από δάση ή δασικές εκτάσεις και στις λοιπές περιπτώσεις 
ζώνη τουλάχιστον τριών (3) μέτρων. 

β.- Τεμαχισθεί με άροση ή άλλο τρόπο η υπό καύση 
έκταση έτσι ώστε να εξασφαλίζεται ο έλεγχός της όταν η 
περιοχή απέχει λιγότερο από 300 μέτρα από δάση ή δα¬ 
σικές εκτάσεις. 

γ.- Διαβρέχεται η ζώνη προς την πλευρά του δάσους ή 
της δασικής έκτασης όταν αυτή απέχει λιγότερο από 300 
μέτρα από την υπό καύση περιοχή και 50 μέτρα από δε¬ 
ντροστοιχία. 

δ.- Εξασφαλίζεται η παρουσία φορητών μέσων για την 
αντιμετώπιση τυχόν επέκτασης της φωτιάς από απρόβλε¬ 
πτα αίτια (υδροφόρων - γεωργικών ελκυστήρων - πτυο- 
σκάπανων κλπ) καθώς και οχήματος της Πυροσβεστικής 
Υπηρεσίας, όπου αυτό είναι δυνατό και μόνο σε περιπτώ¬ 
σεις ομαδικών καύσεων. 

ε.- Ειδικά για τις περιοχές πρώτης επικινδυνότητας 
όπως αυτές προσδιορίζονται στο Π.Δ. 575/81 (ΑΊ57), ο 
Διοικητής της οικείας Πυροσβεστικής Υπηρεσίας όταν 
κρίνει απαραίτητο, ζητά επιπλέοντων ανωτέρω και βεβαί¬ 
ωση Γεωπόνου της οικείας Νομαρχίας, στην οποία ανα- 
φέρεται η αναγκαιότητα της καύσης. 

στ.- Ο ενδιαφερόμενος υποχρεούται να ενημερώνεται 
από την αρμόδια Πυροσβεστική Υπηρεσία την προηγού¬ 
μενη ημέρα της καύσης για τις αναμενόμενες καιρικές 
συνθήκες που θα επικρατούν. 

2. Επιτρέπεται κατά το χρονικό διάστημα από 1η Νοεμ¬ 
βρίου μέχρι και 30 Απριλίου του επόμενου έτους, στις επι¬ 
κίνδυνες περιοχές, όπως αυτές ορίζονται με το Π.Δ. 
575/81, η καύση αγροτικών εκτάσεων που βρίσκονται 
εντός δασικών εκτάσεων ή σε απόσταση μικρότερη από 
300 μέτρα από αυτές και 50 μέτρα από δενδροστοιχίες, 
χωρίς άδεια της Πυροσβεστικής Υπηρεσίας, μόνον όταν 
λαμβάνονται όλα τα μέτρα της προηγούμενης παραγρά¬ 
φου, ενώ για τις λοιπές περιοχές της χώρας, μόνον όταν 
λαμβάνονται τα μέτρα της περίπτωσης (δ) της προηγού¬ 
μενης παραγράφου. 

Άρθρο 6 

Τοποθέτηση - φύλαξη ευφλέκτων και άχρηστων ειδών 

1. Απαγορεύεται η εγκατάλειψη εύφλεκτων υλών ή 
άχρηστων ειδών στην ύπαιθρο. Επιτρέπεται η τοποθέτη¬ 
ση - φύλαξή τους σε κατάλληλο χώρο η απόσταση του 
οποίου είναι 300 μέτρα απότις παρυφές δασώνή δασικών 
εκτάσεων και 50 μέτρα από δενδροστοιχίες με δενδρώδη 
και θαμνώδη βλάστηση. 

2. Σε περίπτωση που δε μπορεί να ανεβρεθεί χώρος 
εκτός δάσους, όπως αυτός ορίζεται στην προηγούμενη 
παράγραφο, κατ’ εξαίρεση μπορούν να αποθηκευθούν 
εύφλεκτα υλικά σε αποθηκευτικούς χώρους, που βρίσκο¬ 
νται εντός δασών και δασικών εκτάσεων ή πλησίον αυτών, 
κατόπιν αδείας του οικείου Δασάρχη και μόνον εφόσον 
τηρούνται τα μέτρα που έχουν υποδειχθεί από την αρμό¬ 
δια Πυροσβεστική Υπηρεσία, εκδιδομένου στην περίπτω¬ 
ση αυτή σχετικού πιστοποιητικού πυρασφαλείας. 

Άρθρο 7 

Χώροι απορριμμάτων 

1. Απαγορεύεται καθόλη τη διάρκεια του χρόνου η καύ¬ 
ση απορριμμάτων ή άλλων αποβλήτων τόσο εντός των 
οργανωμένων χώρων απόθεσής τους όσο και στους 
υπάρχοντες χώρους ανεξέλεγκτης διάθεσης. 

2. Για την αντιπυρική προστασία των Χώρων Υγειονομι¬ 


κής Ταφής των Απορριμμάτων (ΧΥΤΑ) λαμβάνονται του¬ 
λάχιστο τ’ ακόλουθα μέτρα: 

α.- Περιμετρική περίφραξη και κατασκευή αντιπυρικής 
ζώνης ελάχιστου πλάτους 8 μέτρων, εφόσον η μορφολο¬ 
γία του εδάφους το απαιτεί. 

β.- Αποθήκες εδαφικού υλικού για τη χωματοκάλυψη 
εστιών πυρκαγιάς στα απορρίμματα, 
γ.- Δεξαμενή πυρόσβεσης επαρκούς χωρητικότητας, 
δ.- Πινακίδες αναγνωρίσιμες από απόσταση για την 
απαγόρευση του καπνίσματος. 

ε.- Τοποθέτηση σε εύκολα προσβάσιμα σημεία των Χώ¬ 
ρων Υγειονομικής Ταφής των απορριμμάτων φορητών 
πυροσβεστήρων. 

στ.- Σε Χώρους Υγειονομικής Ταφής Απορριμμάτων με 
δυναμικότητα άνω των πεντακοσίων (500) τόνων ημερη- 
σίως να παρευρίσκεται βυτιοφόρο όχημα, κατά την αντι¬ 
πυρική περίοδο. 

ζ.-Υπάρξη σχεδίου αντιμετώπισης πυρκαγιών και εγχει¬ 
ρίδιο οδηγιών πρόληψης και αντιμετώπισης πυρκαγιάς, 
για το προσωπικό. 

η.- Συγκρότηση ομάδας πυρασφαλείας κατάλληλα εκ¬ 
παιδευμένης. 

θ.- Εκτέλεση άσκησης πυρόσβεσης κάθε χρόνο, 
ι.- Στους χώρους γραφείων των Χώρων Υγειονομικής 
Ταφής Απορριμμάτων (ΧΥΤΑ) η ύπαρξη αναρτημένων σε 
εμφανή ση μεία των τηλεφώνων των αρ μοδίων Υπη ρεσιών 
(Πυροσβεστική Υπηρεσία, Ο.Τ.Α, Δασαρχείο). 

3. Για τους ΧΥΤΑ που γειτνιάζουν με δασικές εκτάσεις 
και σε απόσταση λιγότερη από 300 μέτρα πραγματοποι¬ 
είται από την κατά τόπο αρμόδια Π υροσβεστική Υπηρεσία 
υπόδειξη για τη λήψη πρόσθετων μέτρων εάν αυτό απαι¬ 
τείται. 

4. Στους χώρους ανεξέλεγκτης διάθεσης αποβλήτων, 
που υφίστανται κατά τη δημοσίευση της παρούσας διά¬ 
ταξης, ενεργείται κάθε χρόνο πριν από την έναρξη της 
αντιπυρικής περιόδου, αυτοψία από τριμελή Επιτροπή, 
που συγκροτείται για κάθε Περιφέρεια τον Ιανουάριο κά¬ 
θε έτους με απόφαση του αρμόδιου κατά τόπο Γενικού 
Γραμματέα και αποτελείται από έναν Αξιωματικό του Πυ¬ 
ροσβεστικού Σώματος και της Ελληνικής Αστυνομίας και 
έναν υπάλληλο της Δασικής Υπηρεσίας. Για την αυτοψία 
συντάσσεται σχετική έκθεση που υποβάλλεται από την 
Επιτροπή στην αρμόδια Περιφέρεια, η οποία με έγγραφό 
της υποβάλλει αυτή για υλοποίηση στην αρμόδια Αρχή 
Τοπικής Αυτοδιοίκησης. Τα προτεινόμενα από την Επι¬ 
τροπή μέτρα πυρασφαλείας είναι τουλάχιστον τα εξής : 

α.- Ανοιγμα λάκκου βάθους 2 μέτρων για την απόθεση 
των απορριμμάτων, εφόσον το επιτρέπουν οι συνθήκες 
του εδάφους. 

β.- Περίφραξη με δικτυωτό συρματόπλεγμα ύψους 2,5 
μέτρων τουλάχιστον ολόκληρου του χώρου απόρριψης. 

γ.- Διάνοιξη αποψιλωμένης βλαστήσεως ζώνης πλά¬ 
τους τουλάχιστον 50 μέτρων περιμετρικά της περίφρα- 

ξης· 

δ.-Υπαρξη επαρκούς αριθμού εργαλείων και ικανής πο¬ 
σότητας ή παροχής νερού. 

Ειδικά κατά τη διάρκεια της αντιπυρικής περιόδου οι 
Δήμοι και Κοινότητες μεριμνούν για 24ωρη φύλαξη των 
θέσεων απόρριψης από το προσωπικό τους. 

Επίσης κατά τη διάρκεια των κρίσιμων ημερών της αντι¬ 
πυρικής περιόδου επιβάλλεται η παρουσία υδροφόρου 
οχήματος με μέριμνα του οικείου Δήμου ή Κοινότητας. 

Άρθρο 8 

Μέτρα για τη λειτουργία ανθρακοκαμίνων 
ασβεστοκαμίνων και λοιπών εργαστηριακών 
συγκροτημάτων 

1. Όπου από την ισχύουσα νομοθεσία πυρασφαλείας 
για τη λειτουργία παντός είδους εγκαταστάσεων και δρα¬ 
στηριοτήτων εντός δασών ή δασικών εκτάσεων ή πλησίον 
αυτών, προβλέπεται η λήψη ειδικών προληπτικών και κα¬ 
τασταλτικών μέτρων πυροπροστασίας, αυτά εφαρμόζο¬ 
νται και επιπροσθέτως λαμβάνονται και τα κατά περίπτω¬ 
ση μέτρα που προβλέπονται από τις διατάξεις του παρό¬ 
ντος κανονισμού. 

2. Η ελάχιστη απόσταση εγκατάστασης και λειτουργίας 
ανθρακοκαμίνων, ασβεστοκαμίνων και λοιπών εργαστη¬ 
ριακών συγκροτημάτων που λειτουργούν με καύσιμη ύλη 
είναι 100 μέτρα από τις παρυφές δασών και δασικών εκτά¬ 
σεων. 

3. Κατ’ εξαίρεση, επιτρέπεται η εγκατάσταση και λει¬ 
τουργία σε αποστάσεις μικρότερες των 100 μέτρων ή 
εντός δασικών εκτάσεων ύστερα από άδεια του οικείου 
Δασάρχη, που αναφέρει ρητά το χρόνο λειτουργίας, και 
την ακριβή θέση της εγκατάστασης, εφόσον διαπιστώνε¬ 
ται αδυναμία εξεύρεσης χώρου εκτός του δάσους. Για τη 
λειτουργία της εγκατάστασης είναι απαραίτητη η έκδοση 
βεβαίωσης πυρασφαλείας από την οικεία Πυροσβεστική 
Υπηρεσία η οποία χορηγείται εφόσον τηρούνται τουλάχι¬ 
στον οι παρακάτω όροι και προϋποθέσεις που υποδει¬ 
κνύονται και ελέγχονται με αυτοψία εντεταλμένων οργά¬ 
νων της: 

α.- Αποψιλωμένη από βλάστηση ζώνη περιμετρικά της 
εγκατάστασης πλάτους 25 μέτρων. 

β.- Ελάχιστη απόσταση της εγκατάστασης από την πα¬ 
ρακείμενη θαμνώδη βλάστηση τουλάχιστον 50 μέτρα. 

γ.- Τοποθέτηση κατάλληλης διάταξης για την αποφυγή 
της διασποράς σπινθήρων στις καπνοδόχους ή σωλήνες 
εξαγωγής καυσαερίων των εγκαταστάσεων. 

δ.- Τοποθέτηση των κατάλληλων κατά περίπτωση φο¬ 
ρητών πυροσβεστικών μέσων και εργαλείων που υποδει¬ 
κνύονται από την Πυροσβεστική Υπηρεσία για την αντιμε¬ 
τώπιση πυρκαγιάς. 

4. Στην περίπτωση που δεν πληρούνται οι όροι και προ¬ 
ϋποθέσεις της προηγούμενης παραγράφου, εκτός από 
τις προβλεπόμενες ποινικές ευθύνες, ανακαλείται από 
τηνεκδούσα Πυροσβεστική Υπηρεσία η βεβαίωση και πα¬ 
ράλληλα κοινοποιείται η ανάκληση στην αρμόδια Δασική 
Υπηρεσία. 

Άρθρο 9 

Κάπνισμα μελισσών 

1. Το κάπνισμα κυψελών που είναι μέσα σε δάση και δα¬ 
σικές εκτάσεις και σε απόσταση μικρότερη των 300 μέ¬ 
τρων από τις παρυφές των δασών επιτρέπεται μόνον εφό¬ 
σον : 

α.- Γίνει αποψίλωση της βλάστησης του χώρου εγκατά¬ 
στασης των κυψελών και σε απόσταση τουλάχιστον 5 μέ¬ 
τρων γύρω από τις κυψέλες. 

β.- Η ελάχιστη απόσταση του χώρου εγκατάστασης των 
κυψελών από τα δένδρα και θάμνους είναιτουλάχιστον 10 
μέτρων. 

γ.- Στο χώρο των κυψελών διατηρείται ικανή ποσότητα 
νερού (τουλάχιστον 200 λίτρα νερού). 

δ.- Στις κυψέλες και σε εμφανή σημείο αναγράφεται το 


ονοματεπώνυμο, η διεύθυνση και το τηλέφωνο του ιδιο¬ 
κτήτη. 

Ειδικά κατά την αντιπυρική περίοδο επιτρέπεται το κά¬ 
πνισμα κυψελών μόνο μέχρι τη 12η μεσημβρινή και εφό¬ 
σον ο δείκτης επικινδυνότητας της περιοχής είναι 1 (μι¬ 
κρή) ή 2 (μέση). 

2. Το κάπνισμα μελισσών που είναι σε κορμούς δένδρων 
επιτρέπεται εκτός αντιπυρικής περιόδου, μόνον εφόσον 
επικρατούν κατάλληλες καιρικές συνθήκες, έχουν ληφθεί 
τα προληπτικά μέτρα της προηγουμένης παραγράφου 
και έχει ενημερωθεί η αρμόδια Πυροσβεστική Υπηρεσία 
για το χρόνο της ενέργειας του καπνίσματος. 

Αρθρο 10 

Καύση χορτολιβαδικών εκτάσεων 

Η καύση χορτολιβαδικών εκτάσεων επιτρέπεται μόνο 
κατόπιν αδείας της αρμόδιας Δασικής Αρχής. Γ ια την έκ¬ 
δοση της παραπάνω αδείας, απαραίτητη είναι η προη¬ 
γούμενη έγκριση-θεώρηση από την αρμόδια Πυροσβε¬ 
στική Υπηρεσία σχετικής μελέτης για τα αναγκαία μέτρα, 
μέσα και υλικά πυρασφαλείας που υποβάλλεται από τον 
ενδιαφερόμενο και περιλαμβάνει οπωσδήποτε τα εξής: 

α.- Αιτιολόγηση της σκοπιμότητας της καύσης. 

β.- Την τεχνική της ελεγχόμενης καύσης. 

γ.- Το χρόνο ή το χρονικό διάστημα που θα πραγματο¬ 
ποιηθεί η καύση. 

δ.- Τα προληπτικά μέτρα και μέσα πυρασφαλείας που 
θα χρησιμοποιηθούν για την αντιμετώπιση του κινδύνου 
εξάπλωσης της φωτιάς. 

Άρθρο 11 
Όργανα ελέγχου 

1. Ο έλεγχος των προβλεπόμενων από τον παρόντα κα¬ 
νονισμό μέτρων πυροπροστασίας, ανήκει στα πυροσβε¬ 
στικά όργανα, τα οποία υποχρεούνται να διευκολύνουν οι 
ιδιοκτήτες ή οι καθοιονδήποτε τρόπο εκμεταλλευτές ή 
υπεύθυνοι για τη διαχείριση των εκτάσεων, επιχειρήσεων 
και δραστηριοτήτων στις οποίες ισχύει αυτός. 

2. Γ ια τη χορήγηση άδειας λειτουργίας σε χωματερές 
και χώρους απόθεσης απορριμμάτων, λαμβάνονται υπο¬ 
χρεωτικά τα προβλεπόμενα από το άρθρο 7 παράγρ. 2 
του παρόντος κανονισμού μέτρα πυρασφάλειας που υπο¬ 
δεικνύονται από την αρμόδια Πυροσβεστική Υπηρεσία. Ο 
έλεγχος εφαρμογής των μέτρων ενεργείται από την αρ¬ 
μόδια Πυροσβεστική Υπηρεσία καθώς και από την Επι¬ 
τροπή της παραγράφου 4 του άρθρου 7 της παρούσης. 

Άρθρο 12 
Ποινικές Κυρώσεις 

Με την επιφύλαξη διατάξεων που προβλέπουν αυστη¬ 
ρότερες ποινές, οι παραβάτες του παρόντος κανονισμού 
διώκονται και τιμωρούνται σύμφωνα με τις διατάξεις του 
άρθρου 458 του Ποινικού Κώδικα. 

Άρθρο 13 

Μεταβατικές - Καταργούμενες διατάξεις 

1. Σε υποθέσεις, που αφορούν τα αντικείμενα του πα¬ 
ρόντος Κανονισμού και για τις οποίες ασκήθηκε ποινική 
δίωξη πριν από την έναρξή του εφαρμόζονται οι διατάξεις 
που ίσχυαν κατά τη δίωξη. 

2. Κανονισμοί και διατάξεις που έχουν εκδοθεί από άλ¬ 
λες Αρχές πριν τη δημοσίευση του παρόντος κανονισμού 
και ρυθμίζουν τα θέματα του παρόντος, καταργούνται. 

Άρθρο 14 
Έναρξη ισχύος 

Ο παρών κανονισμός αρχίζει να ισχύει από τη δημοσί¬ 
ευσή του στην Εφημερίδα της Κυβερνήσεως. 

Αθήνα, 25 Ιουλίου 2000 

Ο Αρχηγός Πυροσβεστικού Σώματος 
Αντιστράτηγος ΠΑΝΑΓΙΩΤΗΣ ΦΟΥΡΛΑΣ 

Αθήνα, 10 Νοεμβρίου 2000 

οι ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΔΗΜΟΣΙΑΣ ΤΑΞΗΣ 

ΒΑΣΩ ΠΑΠΑΝΔΡΕΟΥ ΜΙΧΑΛΗΣ ΧΡΥΣΟΧΟΪΔΗΣ 

ΥΦΥΠΟΥΡΓΟΣ ΓΕΩΡΓΙΑΣ 

Φ. ΧΑΤΖΗΜΙΧΑΛΗΣ 
-♦- 

Αριθ. 46461,45666 (2) 

Κωδικοποίηση και Προσαρμογή της συστατικής πράξης 
της αμιγούς δημοτικής επιχείρησης με την επωνυμία 
«ΔΗΜΟΣ ΑΘΗΝΑΙΩΝ -Επιχείρηση Διαφήμισης, Ενη¬ 
μέρωσης, Προβολής και Ποιοτικού Ελέγχου» στις δια¬ 
τάξεις του Π.Δ. 410/95 (Δ.Κ.Κ.). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1) Τοαριθμ58/1982 Προεδρικό Διάταγμα που αφορά τη 
σύσταση στο Δήμο Αθηναίων αμιγούς δημοτικής επιχεί¬ 
ρησης με την επωνυμία «ΔΗΜΟΣ ΑΘΗΝΑΙΩΝ - Επιχείρη¬ 
ση Διαφημίσεων και Τουρισμού» και δημοσιεύτηκε στο 
ΦΕΚ 8/25.1.1982 τ. Α' όπως μεταγενέστερα τροποποιή¬ 
θηκε με την αριθμ. 19986/27.3.1985 απόφαση του Υπουρ¬ 
γού Εσωτερικών και δημοσιεύτηκε στο ΦΕΚ 
222/24.4.1985 τ.Β' και την αριθμ. 3256/27.2.1998 απόφα¬ 
ση του Γενικού Γραμματέα Περιφέρειας Αττικής και δη¬ 
μοσιεύτηκε στο ΦΕΚ 285/ 24.3.1998 τ. Β'. 

2) Τις διατάξεις των άρθρων 277 έως 284 του Π.Δ/τος 
410/95 (ΦΕΚ Α'231). 

3) Την αριθμ. 25027/84 απόφαση του Υπουργού Εσωτε¬ 
ρικών που δημοσιεύτηκε στο ΦΕΚ 244/19.4.84 τ. Β'. 

4) Τις παρ. 22, 23 και 24 του άρθρου 11 του Ν. 2503/97 
(ΦΕΚ 107/30.5.97τ. Α'). 

5) Τις αριθμ. 1908 και 1944/2000 αποφάσεις του Δημο¬ 
τικού Συμβουλίου του Δήμου Αθηναίων για τροποποίηση 
και προσαρμογή της συστατικής πράξης της αμιγούς δη¬ 
μοτικής επιχείρησης με το όνομα «ΔΗΜΟΣ ΑΘΗΝΑΙΩΝ - 
Επιχείρηση Διαφήμισης, Ενημέρωσης, Προβολής και 
Ποιοτικού Ελέγχου» στις διατάξεις του Π.Δ. 410/95 
(Δ.Κ.Κ.), αποφασίζουμε: 

Κωδικοποιούμε και προσαρμόζουμε το άρθρο μόνο του 
Π.Δ. 58/1982, στις διατάξειςτου Π.Δ. 410/95 (Δ.Κ.Κ.) ως εξής: 

Άρθρο 1 

Σύσταση 

Συστήνουμε στο Δήμο Αθηναίων Νομού Αττικής αμιγή 
δημοτική επιχείρηση με την επωνυμία «ΔΗΜΟΣ ΑΘΗΝΑΙ¬ 
ΩΝ - ΕΠΙΧΕΙΡΗΣΗ ΔΙΑΦΗΜΙΣΗΣ, ΕΝΗΜΕΡΩΣΗΣ, ΠΡΟ¬ 
ΒΟΛΗΣ ΚΑΙ ΠΟΙΟΤΙΚΟΥ ΕΛΕΓΧΟΥ (Δ.Ε.Π.Π.Ε.) η οποία 
αποτελεί Νομικό Πρόσωπο Ιδιωτικού Δικαίου και διέπεται 
από τις διατάξεις των άρθρων 277 έως 284 του Π.Δ. 
410/95 (Δ.Κ.Κ.) 


Άρθρο 2 
Σκοπός 

Σκοπός της επιχείρησης είναι η διενέργεια και προώθη¬ 
ση διαφημιστικών και τουριστικών εργασιών, η υλοποίη¬ 
ση προγραμμάτων της Τοπικής Αυτοδιοίκησης. Η ενημέ¬ 
ρωση, προβολή και έλεγχος, της ποιότητας ζωής της πό¬ 
λης σε θέματα περιβάλλοντος, δημόσιας υγείας και 
τουρισμού, η συνεχής ενημέρωση των δημοτών μέσω 
σύγχρονων οπτικοακουστικών μέσων και η εκτύπωση 
έντυπου υλικού της Τοπικής Αυτοδιοίκησης . 

Άρθρο 3 

Διάρκεια 

Η διάρκεια της επιχείρησης ορίζεται σε πενήντα (50) 
χρόνια. Αρχίζει από τη δημοσίευση της συστατικής της 
πράξης στην Εφημερίδα της Κυβερνήσεως και λήγει την 
αντίστοιχη μετά πενήντα (50) χρόνια ημερομηνία, με από¬ 
φαση του Δημοτικού Συμβουλίου. Η διάρκειάτηςδύναται 
να παρατείνεται πριν από τη λήξη της. 

Άρθρο 4 
Έδρα 

Έδρα της Επιχείρησης είναι η πόλη των Αθηνών. Για τη 
στέγαση των υπηρεσιών της η επιχείρηση δύναται να χρη¬ 
σιμοποιεί είτε μισθωμένα, είτε ιδιόκτητα, είτε παραχωρού- 
μενα νομίμως κατά χρήση ή κυριότητα γραφεία και κτίρια. 
Με απόφαση του Δ.Σ. της Επιχείρησης δύναται να ιδρύο¬ 
νται υποκαταστήματα της επιχείρησης και σε άλλες πόλεις. 

Άρθρο 5 

Διοίκηση 

Η επιχείρηση διοικείται από εννεαμελές (9) Διοικητικό 
Συμβούλιο το οποίο ορίζεται μαζί με αναπληρωτές από το 
Δημοτικό Συμβούλιο. Από τα μέλη του Διοικητικού Συμ¬ 
βουλίου τρεις (3) τουλάχιστον είναι αιρετοί εκπρόσωποι 
του Δήμου Αθηναίων εκ των οποίων το ένα προέρχεται 
από τη μειοψηφία, ένας (1) εκπρόσωπος της Ομοσπον¬ 
δίας εκδρομικών Σωματείων Ελλάδας που ορίζεται με τον 
αναπληρωτή του από το Δ.Σ. της Ομοσπονδίας αυτής , 
πέντε (5) δημότες ή κάτοικοι που έχουν πείρα ή γνώσεις 
σχετικές με το αντικείμενο της επιχείρησης και ένας (1) 
εκπρόσωπος των εργαζομένων στην επιχείρηση αν αυτή 
απασχολεί περισσότερους από είκοσι εργαζόμενους με 
αντίστοιχη μείωση ενός (1) δημοτών-κατοίκων. 

Ο Πρόεδρος του Δ.Σ. εκπροσωπεί την επιχείρηση δικα- 
στικώς και εξωδίκως σε όλες τις σχέσεις της. 

Το Δ.Σ. υποχρεούται να συντάσσει τους κανονισμούς 
πουπροβλέπονταιαπότιςπαρ. 1 και2του άρθρου 283 ΠΔ 
410/95. 

Άρθρο 6 

Κεφάλαιο 

Ο Δήμος Αθηναίων διαθέτει στην επιχείρηση χρηματικό 
ποσό τετρακοσίων εκατομμυρίων (400.000.000 ) δρχ. σε 
μετρητά σαν κεφάλαιό της. 

Άρθρο 7 

Περιουσία 

Περιουσία της Επιχείρησης είναι: 

α) Ακίνητο (γραφεία) στον πρώτο όροφο του επί της 
οδού Κων. Παλαιολόγου 9 δημοτικού ακινήτου παραχω- 
ρούμενο κατά χρήση για όλη τη διάρκεια λειτουργίας της 
επιχείρησης. Η αποτίμηση της αξίας της παραχωρήσεως 
θα γίνει σύ μφωνα με τα οριζόμενα στο άρθρο 6 της αριθμ. 
25027/84 απόφαση του Υπουργού Εσωτερικών (ΦΕΚ 
244/τ.Β'/1984). 

β) Βοηθητικό εξοπλισμό (έπιπλα, γραφεία, μηχανές 
κ.λ.π.) αξίας 250.000 δρχ. 

Άρθρο 8 
Πόροι 

Οι πόροι της επιχείρησης προέρχονται από την εκμε¬ 
τάλλευση των κεφαλαίων και της εν γένει περιουσίας της 
τη χρήση των υπηρεσιών της, την διάθεση των προϊόντων 
της, δάνεια, κληρονομιές, δωρεές, χορηγίες, εισφορές, 
έσοδα από την συμμετοχή της σε άλλες επιχειρήσεις και 
από κάθε άλλη νόμιμη πηγή ή δραστηριότητα. 

Άρθρο 9 

Διάλυση-Εκκαθάριση 

Η επιχείρηση διαλύεται: 

α) με απόφαση του Δημοτικού Συμβουλίου, με την από¬ 
λυτη πλειοψηφία των μελών του και απόφαση του Γεν. 
Γραμματέα της Περιφέρειας Αττικής. 

β) Όταν λήξει χωρίς να παραταθεί η διάρκεια της Επι¬ 
χείρησης και 

γ) Σε περίπτωση πτώχευσης της Επιχείρησης. 

Τη διάλυση της Επιχείρησης ακολουθεί η εκκαθάριση. 

Εκτός από την περίπτωση της πτώχευσης, η εκκαθάρι¬ 
ση γίνεται από εκκαθαριστές που ορίζονται από το Δημο¬ 
τικό Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις , ρευστοποιείται η πε¬ 
ριουσία και πληρώνονται τα χρέη της Επιχείρησης. 

Το υπόλοιπο περιέρχεται στο Δήμο. 

Άρθρο 10 

Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και η εποπτεία της Επιχείρησης , διέπονται από τις 
σχετικές με τις δημοτικές και κοινοτικές επιχειρήσεις δια¬ 
τάξεις του Π.Δ./τος 410/95 (Δ.Κ.Κ.) και την με αριθμό 
25027/9.4.84 απόφαση του Υπουργού Εσωτερικών που 
δημοσιεύτηκε στο ΦΕΚ 244/19.4.1984 τ.Β'. 

Άρθρο 11 
Κάλυψη δαπάνης 

Από την απόφασή μας αυτή προκαλείται δαπάνη σε βά¬ 
ρος του προϋπολογισμού του Δήμου Αθηναίων ύψους 
400.000.000 δρχ. για το τρέχον οικονομικό έτος 2000 και 
έχει εγγραφή πίστωσης στον Κ.Α. 2381 Φ 20. 

Η παρούσα να δημοσιευτεί στην Εφημερίδα της Κυβερ- 
νήσεως. 

Αθήνα, 15 Νοεμβρίου 2000 
Με εντολή Γ ενικού Γ ραμματέα Περιφέρειας 
Η Διευθύντρια 

ΕΜΜΜΑΝΟΥΕΛΑ ΠΑΝΑΓΙΩΤΟΥ 

-♦- 

Αριθ. 20607 (3) 

Αύξηση αριθμού ημερών μετακίνησης εκτός έδρας, καθ’ 
υπέρβαση του ανωτάτου ορίου, μηχανικών του ΥΠΕ- 
ΧΩΔΕ και γεωτεχνικών υπαλλήλων υπηρετούντων 
στις Νομαρχιακές Αυτοδιοικήσεις Άρτας - Θεσπρω¬ 
τίας - Ιωαννίνων - Πρέβεζας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις δ ιατάξεις το υ Ν. 2685/1999 « Κάλυ ψη Δαπανών με- 


τακινουμένων υπαλλήλων εντός και εκτός έδρας Επικρά¬ 
τειας και άλλες διατάξεις»και ιδιαίτερα το άρθρο 2 παρ. 3 
αυτού, με το οποίο επιτρέπεται με ΚΥΑ η υπέρβαση του 
ανωτάτου ορίου των ημερών εκτός έδρας μόνο για την 
αντιμετώπιση εκτάκτων γεγονότων από τους υπαλλήλους 
Μηχανολογικού Εξοπλισμού, για τους μηχανικούς του 
Υπουργείου Περιβάλλοντος, Χωροταξίας και Δημοσίων 
Έργων για τις ανάγκες ελέγχου και επίβλεψης μελετών 
και έργων, καθώς και για τους γεωτεχνικούς υπαλλήλους 
που μετακινούνται για την εφαρμογή προγραμμάτων και 
ελέγχων του Υπουργείου Γεωργίας. 

2. Το Ν. 2738/1999 «Περί συλλογικών διαπραγματεύσε¬ 
ων στη Δημόσια Διοίκηση κ.λπ.» και ιδιαίτερα το άρθρο 25 
αυτού «Ρυθμίσεις θεμάτων Δημοτικού και Κοινοτικού Κώ¬ 
δικα και Κώδικα Νομαρχιακής Αυτοδιοίκησης» που με την 
παρ. 6 αυτού ορίζεται ότι η ανωτέρω Κ.Υ.Α αντικαθίσταται 
από απόφαση του αρμοδίου Γενικού Γραμματέα για τους 
υπαλλήλους που υπηρετούν στους ΟΤΑ α' και β' βαθμού . 

3. Την με αριθμ. 23944/12.11.99 απόφασή μας με την 
οποία καθορίζονται για το 1999 και εφεξής το ανώτατο 
όριο επιτρεπομένων ημερών κίνησης εκτός έδρας υπαλ¬ 
λήλων υπηρετούντων στις Νομαρχιακές Αυτοδιοικήσεις 
Άρτας - Θεσπρωτίας - Ιωαννίνων - Πρεβέζης. 

4. Τις διατάξεις της παραγρ. 18 του άρθρου 15 του Ν 
2503/97 «Διοίκηση, Οργάνωση, Στελέχωση της Περιφέ¬ 
ρειας». 

5. Την ανάγκη υλοποίησης κατά το έτος 2000 προγραμ¬ 
μάτων και ελέγχων εν γένει του Γεωργικού τομέα 

6. Τις προτάσεις των Νομαρχιακών Αυτοδιοικήσεων Άρ¬ 
τας - Θεσπρωτίας - Ιωαννίνων - Πρεβέζης για μετακίνηση 
των υπηρετούντων σ’ αυτές υπαλλήλων εκτός έδρας. 

7. Την υπ’ αριθμ. 17423/1.9.2000 απόφασή μας και 

8. Την ανάγκη αυξημένης απασχόλησης των υπαλλή¬ 
λων λόγω εκτάκτων γεγονότων (πυρκαγιές κ.λπ.), αποφα¬ 
σίζουμε: 

1. Η δεύτερη παράγραφος της υπ’ αριθμ. 17423/ 
1.9.2000 απόφασής μας η οποία δημοσιεύθηκε στο ΦΕΚ 
1172/29.9.2000 (τεύχος Β') αντικαθίσταται ως εξής: 

β) στους Γεωτεχνικούς υπαλλήλους που μετακινούνται 
για την εφαρμογή προγραμμάτων και ελέγχων του 
Υπουργείου Γεωργίας κατά πενήντα πέντε (55) ημέρες, 
και κατά σαράντα (40) ημέρες στις λοιπές κατηγορίες 
υπαλλήλων του Υπ. Γεωργίας που είναι αναγκασμένοι να 
μετακινούνται εκτός έδρας για την αντιμετώπιση των δη- 
μιουργηθέντων προβλημάτων (εξατομίκευση ζημιών, 
πυρκαγιών, πλημμύρων, προβλήματα πάσης φύσεως θε¬ 
ομηνιών εξ’ αιτίας της εκδήλωσης εκτάκτων γεγονότων 
σε διάφορες περιοχές των εν θέματι Νομών) και με δικαί¬ 
ωμα συμψηφισμού 30 και 20 ημερών το μήνα αντίστοιχα. 

2. Από την εκτέλεση της απόφασης αυτής προκαλείται 
δαπάνη το ύψος της οποίας δεν δύναται να υπολογισθεί 
δια της παρούσης, θα βαρύνει δε τις πιστώσεις των οικεί¬ 
ων προϋπολογισμών των Ν.Α. Άρτας - Θεσπρωτίας - Ιω¬ 
αννίνων και Πρεβέζης. 

Η απόφαση αυτή να δημοσιευθεί στην Εφημερίδα της 
Κυβερνήσεως και η ισχύς της, ανατρέχει στην ισχύ της 
αρχικής μας απόφασης. 

Ιωάννινα, 7 Νοεμβρίου 2000 

Ο Γ ενικός Γ ραμματέας 
ΗΛΙΑΣ ΛΙΑΚΟΠΟΥΛΟΣ 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


19731 


Αρίθ. 17978 (4) 

Τροποποίηση Οργανισμού Εσωτερικής Υπηρεσίας 
(Ο.Ε.Υ.) του Δήμου Αγιάς. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 1 και 18 του Ν. 2539/97 «Συ¬ 
γκρότηση της Πρωτοβάθμιας Τοπικής Αυτοδιοίκησης» 
(τεύχος Α’ ΦΕΚ 244/4.12.1997). 

2. Τις διατάξεις των άρθρων 6 και 9 του Ν. 2503/97 «Δι¬ 
οίκηση, Οργάνωση, Στελέχωση της Περιφέρειας, ρύθμι¬ 
ση θεμάτων για την Τοπική Αυτοδιοίκηση και άλλες δια¬ 
τάξεις» (τεύχος Α’ ΦΕΚ 107/30.5.1997). 

3. Την αριθμ. 3100/23.2.1999 απόφασή μας (τεύχος Β' 
ΦΕΚ 244/22.3.99) περί έγκρισης Οργανισμού Εσωτερικής 
Υπηρεσίας του Δήμου Αγιάς. 

4. Την αριθμ. 92/2000 απόφαση του Δημοτικού Συμβου¬ 
λίου του Δήμου Αγιάς. 

5. Την αριθμ. 44/2000 γνωμοδότηση του Υπηρεσιακού 
Συμβουλίου Δημοτικών και Κοινοτικών Υπαλλήλων Ο.Τ.Α. 
Ν. Λάρισας, αποφασίζουμε: 

Τροποποιούμε τον Οργανισμό Εσωτερικής Υπηρεσίας 
του Δήμου Αγιάς ως εξής: 

1. Στο άρθρο 24 του Ο.Ε.Υ. η φράση «ο κλάδος ΔΕ29 
οδηγών περιλαμβάνει μία (1) θέση να αντικατασταθεί με 
τη φράση «ο κλάδος ΔΕ29 οδηγών περιλαμβάνει δύο (2) 
θέσεις. 

2. Στο άρθρο 28 η φράση «Γ. Δευτεροβάθμιας εκπαί¬ 
δευσης (ΔΕ) δέκα εννέα (19) θέσεις» να αντικατασταθεί 
με τη φράση «Γ. Δευτεροβάθμιας εκπαίδευσης είκοσι (20) 
θέσεις» και η φράση «Σύνολο είκοσι οκτώ (28) θέσεις» να 
αντικατασταθεί με τη φράση «Σύνολο είκοσι εννέα (29) 
θέσεις». 

Από τις διατάξεις της απόφασης αυτής προκαλείται επι¬ 
πρόσθετη δαπάνη στο Δήμο Αγιάς 5.000.000 δραχμές πε¬ 
ρίπου ετησίως και στον προϋπολογισμό του τρέχοντος 
έτους υπάρχουν εγκεκριμένες ανάλογες πιστώσεις 
στους αντίστοιχους κωδικούς εξόδων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 9 Νοεμβρίου 2000 

Με εντολή Γενικού Γραμματέα Περιφέρειας 
Ο Διευθυντής 
Γ. ΜΠΟΥΚΗΣ 

-♦- 

Αριθ. 10485 (5) 

Τροποποίηση της 2381/27.2.1990 απόφασης Νομάρχη 
Κέρκυρας «Περί σύστασης Διακοινοτικής Επιχείρη¬ 
σης Ιχθυοκαλλιέργειας Λίμνης Κορισσίων Ν. Κέρκυ¬ 
ρας». 

Η ΓΕΝΙΚΗ ΓΡΑΜΜΑΤΕΑΣ 
ΤΗΣ ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις των άρθρων 277 και 285 του Π.Δ/τος 
410/95 (ΔΚΚ) και τις όμοιες του άρθρου 1 του Ν. 2538/97 
«Ανασυγκρότηση της Πρωτοβάθμιας Αυτ/σης». 

2. Την αριθμ. 2381/27.2.1990 απόφαση του Νομάρχη 
Κέρκυρας «Περί σύστασης Διακοινοτικής Επιχείρησης 
Ιχθυοκαλλιέργειας Λίμνης Κορισσίων Ν. Κέρκυρας» η 
οποία δημοσιεύθηκε στο αριθμ. (139/6.3.1990 ΦΕΚτ. Β'). 


3. Το αριθμ. 1/5.3.2000 πρακτικό του Διαδημοτικού Ορ¬ 
γάνου της Επιχείρησης Ιχθυοκαλλιέργειας Λίμνης Κορισ- 
σίων Ν. Κέρκυρας «Περί παράτασης της λειτουργίας της 
Επιχείρησης κατά δέκα (10) έτη μετά τη λήξη στις 
7.3.2000». 

4. Την αριθμ. 3/1999 απόφαση του Δ.Ο. της ως άνω Επι¬ 
χείρησης «Περί μετονομασίας από Διακοινοτική Επιχεί¬ 
ρηση σε Διαδημοτική Επιχείρηση Ιχθυοκαλλιέργειας Λί¬ 
μνης Κορισσίων Ν. Κέρκυρας», αποφασίζουμε: 

Τροποποιούμε την αριθμ. 2381 127 . 2 . 1990 απόφαση του 
Νομάρχη Κέρκυρας κατά τις παραγράφους (1) και (5), ως 
εξής: 

1. Μετονομάζεται η διακοινοτική επιχείρηση Ιχθυοκαλ¬ 
λιέργειας Λίμνης Κορισσίων σε «Διαδημοτική Επιχείρηση 
Ιχθυοκαλλιέργειας Λίμνης Κορισσίων Ν. Κέρκυρας». 

2. Η διάρκεια λειτουργίας της Επιχείρησης παρατείνε- 
ται κατά έξι (6) έτη αναδρομικά από 7.3.2000 (ημερομηνία 
λήξεως της πρώτης 1 θετούς λειτουργίας). 

Από την παρούσα απόφαση δεν προκαλείται καμία δα¬ 
πάνη εις βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 11 Σεπτεμβρίου 2000 

Η Γ ενική Γ ραμματέας 
ΑΝΑΣΤΑΣΙΑ ΚΑΝΕΛΛΟΠΟΥΛΟΥ 

-♦- 

Αριθ. 374 (6) 

Χορήγηση άδειας ίδρυσης και λειτουργίας Ερασιτεχνι¬ 
κής Σχολής Χορού στην Πανουσοπούλου Αικατερίνη - 
Κορέλλη Ελένη ΟΈ. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 

Έχοντας υπόψη: 

1. Το Ν. 1158/81 Περί οργανώσεων και διοικήσεως Σχο¬ 
λών Ανωτέρας Καλλιτεχνικής Εκπαιδεύσεως κλπ. (ΦΕΚ 
127/Α/13.5.81). 

2. Το Π. Δ. 457/Α/83) Ίδρυση και λειτουργία Ερασιτεχνι¬ 
κών Σχολών Χορού. 

3. Το πρακτικό αυτοψίας της Επιτροπής του άρθρου 6 
παρ.του Ν. 1158/81, όπως τούτο τροποποιήθηκε μεταγε¬ 
νέστερα με την αρ. 2436/85 (31/Β/85) Κοινή Απόφαση των 
Υπουργών Προεδρίας της Κυβερνήσεως και Πολιτισμού 
και Επιστημών. 

4. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του Κρατικού Προ¬ 
ϋπολογισμού . 

5. Το Ν. 2819/2000 (Φ.Ε.Κ. 84 /Α/15-3-2000) περί αρμο¬ 
διότητας χορήγησης αδειών Ίδρυσης και λειτουργίας 
ερασιτεχνικών Σχολών Χορού στη Νομαρχιακή Αυτοδιοί¬ 
κηση. 

6. Την από 26.4.2000 αίτηση της Πανουσοπούλου Αικα¬ 
τερίνης με τα συνοδεύοντα δικαιολογητικά., αποφασί¬ 
ζουμε: 

1. Χορηγούμε στην Πανουσοπούλου Αικατερίνη - Κο¬ 
ρέλλη Ελένη ΟΈ. άδεια ίδρυσης και Λειτουργίας Ερασι¬ 
τεχνικής Σχολής στο κτίριο επί της οδού Γουναροπούλου 
Ραφήνα. Επωνυμία της Σχολής ορίζεται η Ερασιτεχνική 
Σχολή Χορού «ΕΚΦΡΑΣΙΣ». 

2. Η Σχολή θα αρχίσει τη λειτουργία της από το σχολικό 
έτος 2000-2001. 

3. Η παρούσα να δημοσιευθεί στην Εφημερίδα της Κυ- 
βερνήσεως. 

Παλλήνη, 18 Σεπτεμβρίου 2000 

Ο Νομάρχης 

ΔΗΜΗΤΡΙΟΣ ΑΝΑΣΤ. ΦΡΑΓΚΟΣ 

-♦- 

Αριθ. 385 (7) 

Χορήγηση άδειας ίδρυσης και λειτουργίας Ερασιτεχνι¬ 
κής Σχολής Χορού στη Βενιέρη Αντωνία. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 

Έχοντας υπόψη: 

1. Το Ν. 1158/81 Περί οργανώσεων και διοικήσεως Σχο¬ 
λών Ανωτέρας Καλλιτεχνικής Εκπαιδεύσεως κλπ. (ΦΕΚ 
127/Α/13.5.81). 

2. Το Π. Δ. 457/Α/83) Ίδρυση καιλειτουργία Ερασιτεχνι¬ 
κών Σχολών Χορού. 

3. Το πρακτικό αυτοψίας της Επιτροπής του άρθρου 6 
παρ. του Ν. 1158/81, όπως τούτο τροποποιήθηκε μεταγε¬ 
νέστερα μετηναρ. 2436/85 (31/Β/85) Κοινή Απόφαση των 
Υπουργών Προεδρίας της Κυβερνήσεως και Πολιτισμού 
και Επιστημών. 

4. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του Κρατικού Προ¬ 
ϋπολογισμού . 

5. Το Ν. 2819/2000 (Φ.Ε.Κ. 84/Α/15-3-2000) περί αρμο¬ 
διότητας χορήγησης αδειών Ίδρυσης και λειτουργίας 
ερασιτεχνικών Σχολών Χορού στη Νομαρχιακή Αυτοδιοί¬ 
κηση. 

6. Την από 26.4.2000 αίτηση της Βενιέρη Αντωνίας μετά 
συνοδεύοντα δικαιολογητικά, αποφασίζουμε: 

1. Χορηγούμε στη Βενιέρη Αντωνία Άδεια ίδρυσης και 
Λειτουργίας Ερασιτεχνικής Σχολής Χορού, στο κτίριο επί 
της οδού Γρηγορίου Λαμπράκη και Αργυρουπόλεως 6. 
Επωνυμία της Σχολής ορίζεται η «Σχολή κλασικού και 
σύγχρονου χορού Τόνιας Βενιέρη». 

2. Η Σχολή θα αρχίσει τη λειτουργία της από το σχολικό 
έτος 2000-2001. 

3. Η παρούσα να δημοσιευθεί στην Εφημερίδα της Κυ¬ 
βερνήσεως. 

Παλλήνη, 25 Σεπτεμβρίου 2000 

Ο Νομάρχης κ.α.α. 

Ο Βοηθός Νομάρχης 
ΓΕΩΡΓΙΟΣ ΞΗΝΤΑΡΑΣ 

-♦- 

( 8 ) 

Τροποποίηση του Κανονισμού Διεξαγωγής Επαγγελματι¬ 
κών Εξετάσεων των Μελών του Σώματος Ορκωτών 
Ελεγκτών Λογιστών. 

ΤΟ ΕΠΟΠΤΙΚΟ ΣΥΜΒΟΥΛΙΟ 
ΤΟΥ ΣΩΜΑΤΟΣ ΟΡΚΩΤΩΝ ΕΛΕΓΚΤΩΝ ΛΟΓΙΣΤΩΝ 

Έχοντας υπόψη: 

1. Τις διατάξεις των άρθρων 10 και 11 του Π .Δ. 226/1992 
(ΦΕΚ 120/Α/14.7.1992), του άρθρου 2του Π.Δ. 121/1993 
(ΦΕΚ 53/Α/12.4.1993) και του άρθρου 1 του Π.Δ. 341/1997 
(ΦΕΚ 232/Α/21.11.1997). 


2. Τη γνώμη του «Ινστιτούτου Εκπαίδευσης του Σώμα¬ 
τος Ορκωτών Ελεγκτών Λογιστών». 

3. Το γεγονός ότι από τις διατάξεις αυτής της απόφα¬ 
σης, δεν προκαλείται δαπάνη εις βάρος του Κρατικού 
προϋπολογισμού, ενέκρινε ομόφωνα, κατά την υπαριθμ. 
Γ27/9.11.2000 συνεδρίασή του, τις εξής τροποποιήσεις 
στον «ΚΑΝΟΝΙΣΜΟ ΔΙΕΞΑΓΩΓΗΣ ΕΠΑΓΓΕΛΜΑΤΙΚΩΝ 
ΕΞΕΤΑΣΕΩΝ ΤΩΝ ΜΕΛΩΝ ΤΟΥ ΣΩΜΑΤΟΣ ΟΡΚΩΤΩΝ 
ΕΛΕΓΚΤΩΝ ΛΟΓΙΣΤΩΝ» που έχουν ως ακολούθως: 

1. Αντικαθίσταται το πέμπτο εδάφιο της παρ. 1 του άρ¬ 
θρου 2 του Κανονισμού ως εξής: 

« Η προθεσμία υποβολής δηλώσεων συμμετοχής στις 
εξετάσεις είναι Ιδνθήμερος από την ημερομηνία ανακοι- 
νώσεως του προγράμματος των εξετάσεων, η οποία γίνε¬ 
ται μέχρι 5 Ιουνίου και μέχρι 25 Νοεμβρίου, για την πρώτη 
και τη δεύτερη εξεταστική περίοδο αντίστοιχα». 

2. Απαλείφεται το τελευταίο εδάφιο της παρ. 2 του άρ¬ 
θρου 5 του Κανονισμού: 

« Επιτρέπεται όμως να έχουν.των Λογαριασμών» . 

3. Αντικαθίσταται η παρ. (ΣΤ) ΜΙΑ ΑΠΟ ΤΙΣ ΕΠΙ-ΣΗΜΕΣ 
ΓΛΩΣΣΕΣ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ του άρθρου 
7, ως εξής: 

« Οι εξετάσεις για την κάθε γλώσσα θα είναι αντίστοιχου 
επιπέδου γνώσεων με τις ακόλουθες γλώσσες: 

Αγγλική: ΕΟννΕΡ-ΡΙΒδΤ ΟΕΒΤΙΡΙΟΑΤΕ ΙΝ ΕΝΟϋδΗ του 
Πανεπιστημίου ΟΑΜΒΒΙΩΘΕ ή πτυχίο (ΕΟΟΕ) ΟΕΒΤΙΡΙ- 
ΟΑΤΕ ΟΡ ΟΟΜΡΕΤΕΝΟΥ ΙΝ ΕΝΟϋδΗ του Πανεπιστημίου 
ΜΙΟΗΙΘΑΝ 

Γαλλική: ΟΕΒΤΙΡΙΟΑΤ ή ΩΙΡΕΟΜΕ Ω’ ΕΤΩΩΕδ ΕΝ 
ΙΑΝΘΙΙΕ ΡΒΑΝΟΗΙδΕ (ΩΕΕΡ 1 θγθ ΟΕΟΒΕΕτου Γαλλικού 
Ινστιτούτου. 

Γερμανική: ΖΕΝΤΒΑΕΕ ΜΠΊΈΙδΤυΡΕΝ-ΡΒυΡϋΝΘ- 
ΜΙΤΤΕΕδΤυΡΕτου Γερμανικού Ινστιτούτου. 

Ιταλική : ΩΙΡΙΟΜΑ ΩΙ ΕΙΝΘΩΑ ΙΤΑϋΑΝΑτου Ιταλικού Ιν¬ 
στιτούτου. 

Ισπανική : ΩΕΙΈ ΒΑδΙΟΟτου Ισπανικού Ινστιτούτου. 

Για τις λοιπές γλώσσες (Ολλανδική, Πορτογαλική, Δανέ¬ 
ζικη, Φιλανδική, Σουηδική) το επίπεδο προσδιορίζεται από 
το Εποπτικό Συμβούλιο ύστερα από αίτηση του υποψηφίου. 

Η κατοχή πτυχίου πανεπιστημίου ή μεταπτυχιακού πα¬ 
νεπιστημιακού τίτλου, όπου η βασική γλώσσα διδασκα¬ 
λίας είναι μία των ανωτέρω, θεωρείται απόδειξη επαρκούς 
γνώσεως της γλώσσας και απαλλάσσεται της εξέτασης ο 
κάτοχος, καθώς και η κατοχή διπλώματος επιπέδου .Αγ¬ 
γλική: ΡΒΟΡΙΟΙΕΝΟΥ (ΟΑΒΒΙΩΘΕ ή ΜΙΟΗΙΘΑΝ) 

Γαλλική: ΩΙΡΕΟΜΕ Ω’ ΕΤΩΩΕδ δΩΡΕΒΙΕΙΙΒδ 
(δυΡΕΒΙΕΕΙΒΕ III) ή ΩΙΡΕΟΜΕ Ω’ ΕΤΩΩΕδ ΡΒΑΝΟΑΙδΕδ 
2θπιθ ΩΕΘΒΕΕ (δΟΒΒΟΝΝΕ II) ή ΩΙΡΕΟΜΕ ΑΡΡΒΟΡΟΝ- 
ΩΩ ΩΕ ΕΑΝΘΩΕ ΡΒΑΝΟΑΙδΕ (ΩΑΙΡ). 

Γερμανική: ΘΒΟδδΕδ ΩΕΩΤδΟΗΕδ δΡΒΑΟΗΩΙΡΕΟΜ 
του Γερμανικού Ινστιτούτου. 

Ιταλική: ΩΙΡΙΟΜΑ ΩΙ ΕΙΝΘΙΙΑ Ε ΟΩΕΤΩΒΑ ΙΤΑϋΑΝΑ 
ΟΟΒδΟ δΩΡΕΒΙΟΒΕτου Ιταλικού Ινστιτούτου. 

Ισπανική : ΩΕΕΕ δΩΡΕΒΙΟΒτου Ισπανικού Ινστιτούτου. 

Γιατις λοιπές γλώσσες ανάλογου επιπέδου τίτλο σπου¬ 
δών». 

4. Διαγράφεται το τελευταίο εδάφιο της περίπτ. (ΙΒ) του 
άρθρου 7. 

Αθήνα, 13 Νοεμβρίου 2000 

Ο Πρόεδρος του Σ.Ο.Ε.Λ. 

ΧΑΡΙΛΑΟΣ Π. ΑΛΑΜΑΝΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





